૨૦૧૪નું વર્ષ સોનમ કપૂર માટે ફળ્યું છે. ‘રઈસ’ ફિલ્મમાં શાહરુખ ખાન સામે તેને લેવાની વાતો ચાલી રહી છે અને હવે સૂરજ બડજાત્યાની ફિલ્મ ‘બડે ભૈયા’માં તે સલમાન ખાન સાથે આવશે એવું લાગે છે. સૂરજને સલમાન સામે એક ટ્રેડિશનલ ભારતીય ચહેરાની જરૂર હતી, પણ એ માટે તેમને કોઈ નવો ચહેરો નહોતો જોઈતો. પહેલાં આ રોલ માટે દીપિકા પાદુકોણ લગભગ નક્કી હતી, પણ સૂરજ બડજાત્યાએ ‘રાંઝણા’ ફિલ્મ જોઈ અને તેમને જે માસૂમ ભારતીય ચહેરો જોઈતો હતો એ મળી ગયો. સલમાને પણ સોનમ માટે અપ્રૂવલનો સિક્કો મારી દીધો છે. જોકે સોનમ એ વિશે ચુપકીદી સેવે છે. ફિલ્મની વાત બે ભાઈઓની આસપાસ વણાયેલી છે અને બન્ને ભાઈઓનો રોલ સલમાન ભજવે છે.